# PRILOG 2: UPUTE ZA POPUNJAVANJE OBRASCA „PRIJAVA ZA KRATKOROČNU FINANCIJSKU POTPORU ISTRAŽIVANJU U 2023.“

Svi opći uvjeti za prijavu prijedloga već su sadržani u Odluci objavljenoj zajedno s obrascem za prijavu. Ove upute donose neka dodatna pojašnjenja, korisna za lakše, brže i točnije popunjavanje obrasca.

**N.B**.: Jedini dokument koji je potrebno dostaviti za uspješnu prijavu (1 elektronički + 1 tiskani i potpisana primjerka) jest Obrazac. Nisu predviđeni nikakvi dodatni prilozi (npr. životopisi, akademske iskaznice, publikacije, predračuni, računi i sl.)

# PRVI DIO OBRASCA: PODATCI O SASTAVNICI I OPĆI PODATCI O POTPORI:

Nakon što se popune odgovarajuća polja (koristeći i padajuće izbornike), paziti da u tiskanim primjercima budu svi traženi potpisi (potpis voditelja + potpisi svakog suradnika u za to predviđenim poljima).

**N.B**. *Professor emeritus* može biti i voditelj i suradnik; matični broj znanstvenika (MBZN) nije isključni kriterij i upisuje se samo za one suradnike koji ga imaju (primjerice, doktorandi uglavnom nemaju MBZN, a ako su zaposlenici Sveučilišta mogu biti navedeni kao suradnici); OIB je obavezno upisati – svaki istraživač može biti naveden isključivo na jednoj potpori (OIB služi za provjeru toga), a potpore na kojima se otkriju „udvojeni“ istraživači biti će automatski isključene iz daljnje evaluacije. Nadalje, potpora se ne može dobiti za osobe koje nisu zaposlenici Sveučilišta (tzv. vanjski suradnici), a to se odnosi i na sve istraživače izabrane u naslovna znanstveno- nastavna ili znanstvena zvanja.

# DRUGI DIO OBRASCA (B): PODATCI ZA EVALUACIJU VODITELJA (B.1.) + ZAJEDNIČKI POPIS PUBLIKACIJA (B.2.) KOJI SLUŽI ZA EVALUACIJU ISTRAŽIVAČKE SKUPINE:

U oba polja upisuju se podatci sukladno zasebnim specifičnim uputama i kriterijima svakog Vijeća biomedicinskoga

# TREĆI DIO OBRASCA (C): KRATKI OPIS PREDLOŽENOG ISTRAŽIVANJA:

U Sažetku (C.1.) kratko objasniti o kakvoj je vrsti istraživanja riječ, što su ključni ciljevi i glavni predviđeni troškovi te što je očekivani doprinos.

U Obrazloženju (C.2.) prvo navesti traži li se potpora za dovršetak/nastavak prethodnih istraživanja, ili za komplementarnu dopunu tekućih istraživanja, ili za pilot studiju za prijavu projekta na budući kompetitivni poziv, ili za zasebno istraživanje manjeg obima. Potom kratko opisati pozadinu i razloge istraživanja, ključne financijske potrebe (materijalni troškovi, oprema, mobilnost), glavne ciljeve i plan rada itd.

U Očekivanom doprinosu (C.3.) kratko opisati na koji način potpora doprinosi napretku istraživačke kompetitivnosti istraživačke skupine, njezine sastavnice i sveučilišta te kvaliteti znanstvene djelatnosti ustanove i kako su uklopljene ili doprinose realizaciji strateških ciljeva ustanove; kako doprinosi izobrazbi mladih istraživača, povećanju inovacija; stvaranju novih proizvoda ili usluga primjenjivih u gospodarstvu ili društvu u cjelini.

U odjeljku vanjski suradnici (C.4.) kratko navesti domaće ili inozemne vanjske suradnike i njihove matične institucije. Ako imate vanjske suradnike, njihovo navođenje može pomoći u pozitivnoj

evaluaciji vašeg prijedloga – u smislu dokaza interdisciplinarnosti ili internacionalizacije vašeg istraživanja.

# PETI DIO OBRASCA (E): PODATCI O OSTALIM IZVORIMA FINANCIRANJA

**ISTRAŽIVANJA**: Služi tome da se vidi tko već ima dodatne izvore financiranja, a kome ovakva potpora predstavlja trenutno jedini dostupni izvor financiranja. Traži se samo odgovor o mogućem sudjelovanju u glavnim kompetitivnim međunarodnim (Obzor i sl.) i domaćim (HRZZ) projektima, a pritom treba biti jasno je li voditelj ili suradnik na ovom prijedlogu potpore istodobno voditelj ili suradnik na nekom aktivnom kompetitivno financiranom projektu.

# ČETVRTI DIO OBRASCA (D): FINANCIJSKI PLAN:

Ovdje upute služe za pobliži opis prihvatljivih i neprihvatljivih troškova. Često postavljena pitanja.

# NEPRIHVATLJIVI TROŠKOVI:

Nisu prihvatljivi troškovi za usluge prijepisa, prijevoda i sl., pretplata na stručne i znanstvene tiskane ili elektroničke časopise i baze podataka (zasebni natječaj za ustanove!), no prihvatljiva je kupnja pojedinih znanstveno-stručnih knjiga i monografija, ako je u prijedlogu jasno obrazloženo zbog čega su prijeko potrebne za istraživanje (a inače nedostupne iz drugih izvora).

U pravilu, nije prihvatljivo sufinanciranje izdavanja i uređivanja znanstvenog ili stručnog časopisa ili uredničke/autorske knjige. Nije prihvatljivo sufinanciranje različitih ispita i/ili postupaka napredovanja (npr. primarijat).

U pravilu, nisu prihvatljivi troškovi za kupnju „uobičajenog“ uredskog materijala, usluge telefona, telefaksa i interneta, poštarina, kupnja mobitela, tableta, „običnih“ računala, printera i tonera i sl. Međutim, ako je jasno obrazloženo i izravno vezano uz istraživački rad, mogu biti prihvatljivi poštanski troškovi (npr. DHL, FedEx) ako se tiču dostave uzoraka, razmjene istraživačkog materijala i reagensa s inozemnim partnerima i slično. Isto tako, mogu biti prihvatljivi troškovi skeniranja ili kopiranja materijala u knjižnicama i arhivama, ako su izravno vezani uz istraživački rad (uz obrazloženje!).

Isto tako nije moguća isplata honorara (autorskih ili ugovora o djelu) fizičkim osobama koje obavljaju poslove vezane uz predmetno istraživanje kod druge pravne osobe (npr. nije moguća direktna isplata honorara  osobi koja obavlja uslugu spektrometije u Institutu Ruđer Bošković) već se trošak može pravdati isključivo kroz račun pravne osobe (npr. račun Instituta Ruđer Bošković za izvršenu uslugu spektrometrije). Od navedenog su izuzete usluge koju fizička osoba može samostalno izvršiti bez korištenja resursa pravne osobe (npr. statistička obrada podataka).

# PRIHVATLJIVI TROŠKOVI:

**TIR**: laboratorijski potrošni materijal i pribor, laboratorijski uzorci i životinje, plinovi, kemikalije, fiksativi, reagensi, otopine, protutijela; troškovi terenskog istraživanja i anketiranja (uključujući i prijevoz te troškove za terenski rad studenata – studentski servis), potrošni terenski materijal i sl. Prihvatljiv trošak jest i plaćanje znanstvenoistraživačke usluge, to jest analize uzoraka na drugoj instituciji (uključujući i trošak obavljanja dijela eksperimenata u inozemstvu), kao i kupnja i/ili plaćanje licence za korištenje specifičnog istraživačkog softvera. Prihvatljiv je i trošak za uslugu razvoja softvera i ažuriranje računalnih baza koje su izravno u funkciji opisanog istraživanja.

Prihvatljivi su i troškovi grafičkih i tiskarskih usluga, usluga kopiranja, uvezivanja, filma i izrada fotografija – ako je jasno obrazloženo na koji način su izravno vezani uz izvedbu istraživanja.

**TSSO**: nabavka sitne i srednje znanstvene opreme (pojedinačne ukupne vrijednosti od najviše 80.000 kn – naime, moguće je da istraživačka skupina zatraži i ukupan iznos potpore samo za nabavku znanstvene opreme!) te servisiranje ili nabavka zamjenskih/rezervnih dijelova, nadogradnja opreme,

kalibriranje opreme, testiranje specifičnosti i senzitivnosti opreme i sl. Može i korištenje znanstvene opreme na drugoj instituciji (npr. IRB) ili analiza uzoraka na drugoj instituciji.

**TM (Mobilnost):** sufinanciranje kratkoročne mobilnosti znanstvenika i suradnika (max. 3 mjeseca); sudjelovanje na domaćim i međunarodnim kongresima, simpozijima/radionicama/seminarima i

školama/tečajevima, projektnim sastancima (prijevoz, smještaj, kotizacija, dnevnice, viza, zdravstveno osiguranje). No, nije prihvatljiv trošak dolaska (putovanja i boravka) inozemnog istraživača – naime, inozemni istraživač je vanjski suradnik. Ukratko, prihvatljivi su troškovi odlazne mobilnosti (naša tuzemna i inozemna putovanja), no ne i dolazne mobilnosti (mobilnosti onih koji nisu zaposlenici

Sveučilišta).